Adliya vazirligi sayyor o‘quv kurslari o‘tkazmoqda

Adliya vazirligi yuridik xizmat xodimlar malakasini oshirish bo‘yicha sayyor o‘quv kurslari o‘tkazmoqda.
Vazirlik tashabbusi bilan joriy yilning 3 iyulidan 15 iyuliga qadar Namangan viloyatida davlat organlari va tashkilotlari yuridik xizmat xodimlari malakasini oshirish bo‘yicha sayyor o‘quv kurslari tashkil etildi.
Sayyor o‘quv kurslari Adliya vazirligi huzuridagi Yuristlar malakasini oshirish markazi bilan Namangan viloyati adliya boshqarmasi hamkorligida o‘tkaziladi.
Mazkur o‘quv kurslarida Namangan viloyatida davlat organlari va tashkilotlarning 50 nafardan ortiq yuridik xizmat xodimlari o‘z malakalarini oshirishadi.